Rikunarita-ORG/Wikinium huggingface dataset:
# அஸ்கனாசு யூதர்கள்

அஸ்கனாசு யூதர்கள்
יהודי אשכנז| மொத்த மக்கள்தொகை |
| --- |
| (10–11.2 மில்லியன்) |
| குறிப்பிடத்தக்க மக்கள்தொகை கொண்ட பகுதிகள் |
|  ஐக்கிய அமெரிக்கா | 5–6 மில்லியன் |
|  இசுரேல் | 2.8 மில்லியன் |
|  உருசியா | 194,000–500,000 |
|  அர்கெந்தீனா | 300,000 |
|  ஐக்கிய இராச்சியம் | 260,000 |
|  கனடா | 240,000 |
|  பிரான்சு | 200,000 |
|  செருமனி | 200,000 |
|  உக்ரைன் | 150,000 |
|  ஆத்திரேலியா | 120,000 |
|  தென்னாப்பிரிக்கா | 80,000 |
|  பெலருஸ் | 80,000 |
|  அங்கேரி | 75,000 |
|  சிலி | 70,000 |
|  பெல்ஜியம் | 30,000 |
|  பிரேசில் | 30,000 |
|  நெதர்லாந்து | 30,000 |
|  மல்தோவா | 30,000 |
|  போலந்து | 25,000 |
|  மெக்சிக்கோ | 18,500 |
|  சுவீடன் | 18,000 |
|  லாத்வியா | 10,000 |
|  உருமேனியா | 10,000 |
|  ஆஸ்திரியா | 9,000 |
|  நியூசிலாந்து | 5,000 |
|  அசர்பைஜான் | 4,300 |
|  லித்துவேனியா | 4,000 |
|  செக் குடியரசு | 3,000 |
|  சிலவாக்கியா | 3,000 |
|  எசுத்தோனியா | 1,000 |
| மொழி(கள்) |
| *வரலாற்று:* இத்திய மொழி *தற்காலம்:* உள்ளூர் மொழிகள், முதன்மை: ஆங்கிலம், எபிரேயம், உருசியம் |
| சமயங்கள் |
| யூதம், சில குழுக்கள், சமயமின்மை |
| தொடர்புள்ள இனக்குழுக்கள் |
| செபராது யூதர்கள், கிழக்கத்திய யூதர்கள், சமாரியர், குர்து மக்கள், பிற லெவண்ட் (டூஸ், அசிரிய மக்கள், அராபியர்), நடுநிலக் கடல் குழுக்கள்
 |

**அஸ்கனாசு யூதர்கள்** (*Ashkenazi Jews*) எனப்படுவோர் ஒரு யூத இனப் பிரிவினர் ஆவர். இவர்கள் முதலாம் ஆயிரமாண்டு இறுதியில் புனித உரோமைப் பேரரசு காலத்தில் ஒரு சமூகமாக ஒன்றாகினர். அஸ்கனாசு யூதர்களின் பாரம்பரிய புலம்பெயர் மொழியாக இத்திய மொழி காணப்பட்டது. தற்காலம் வரைக்கும் எபிரேயம் புனித மொழியாக மாத்திரம் பயன்பட்டது.

## உசாத்துணை

### References for "Who is an Ashkenazi Jew?"

* Goldberg, Harvey E. (2001). *The Life of Judaism*. University of California Press. ISBN 0-520-21267-3.
* Silberstein, Laurence (2000). *Mapping Jewish Identities*. New York University Press. ISBN 0-8147-9769-5.
* Wettstein, Howard (2002). *Diasporas and Exiles: Varieties of Jewish Identity*. University of California Press. ISBN 0-520-22864-2.
* Wex, Michael (2005). *Born to Kvetch: Yiddish Language and Culture in All Its Moods*. St. Martin's Press. ISBN 0-312-30741-1.

## வெளி இணைப்புகள்

விக்கிமீடியா பொதுவகத்தில்,
 Ashkenazi Jews
என்பதில் ஊடகங்கள் உள்ளன.

* The YIVO Encyclopedia of Jews in Eastern Europe
* Kaplan, Karen (18 April 2009). "Jewish legacy inscribed on genes?". *Los Angeles Times*.  பார்த்த நாள்: 23 December 2009.
* Ashkenazi history at the Jewish Virtual Library
* Ashkenazi Jewish mtDNA haplogroup distribution varies among distinct subpopulations: lessons of population substructure in a closed group-European Journal of Human Genetics, 2007
* "Analysis of genetic variation in Ashkenazi Jews by high density SNP genotyping"
* Nusach Ashkenaz, and Discussion Forum பரணிடப்பட்டது 2013-05-21 at the வந்தவழி இயந்திரம்
* Ashkenaz Heritage
# பக்கூ

| பக்கூ Baku
Bakı |
| --- |
|  சின்னம் |
| நாடு |  அசர்பைஜான் |
| அரசு |
|  • மேயர் | ஹஜிபாலா அபுதலிபோவ் |
| பரப்பளவு |
|  • மொத்தம் | 2,130 km2 (820 sq mi) |
| ஏற்றம் | −28 m (−92 ft) |
| மக்கள்தொகை  (2009) |
|  • மொத்தம் | 20,39,700 |
|  • அடர்த்தி | 957.6/km2 (2,480/sq mi) |
| நேர வலயம் | ஒசநே+4 (AZT) |
|  • கோடை (பசேநே) | ஒசநே+5 (AZST) |
| அஞ்சல் குறியீடு | AZ1000 |
| இடக் குறியீடு | 12 |
| இணையதளம் | BakuCity.az |

**பக்கூ** (*Baku*, அசர்பைஜான்: *Bakı*), அசர்பைசான் நாட்டின் தலைநகரமும் பெரிய நகரமும் ஆகும். இது காக்கசஸ் பிரதேசத்திலேயுள்ள மிகப்பெரிய துறைமுக நகரமாகும். இது அப்சரோன் குடாநாட்டின் தென் கரையில் அமைந்துள்ளது. 2009 ஆம் ஆண்டு மதிப்பீட்டின் படி பக்கூ நகர மக்கள் தொகை இரண்டு மில்லியனுக்கு சற்று அதிகமாகும்.

## மேற்கோள்கள்
# கணினி வன்பொருள்

ஒரு கணினி, **கணினி வன்பொருள்**களின் பல்வேறு இருப்புக் கூறுகளால் ஆனது. அதன் மீது ஒரு இயங்குதள அமைப்பு மற்றும் இயக்கபவரின் விருப்ப செயல்பாடுகளைச் செய்வதற்கான மென்பொருளும் நிறுவப்பட்டுள்ளது.

தனிப்பட்ட கணினி பல்வேறு வடிவக் காரணிகளுடன் கிடைக்கப்பெற்றாலும் ஒரு வழக்கமான தனிப்பட்ட கணினி செங்குத்து கோபுர வடிவிலான பெட்டி மற்றும் பின்வரும் பாகங்களை உள்ளடக்கியிருக்கிறது.

தனிப்பட்ட கணினியில் வன்பொருள்: 1. கணினித்திரை 2. மதர்போர்ட் 3. சி.பி.யு. 4.ரேம் நினைவகம் 5. விரிவாக்க கார்ட் 6. மின் அமைப்பு 7. சி.டி.ரோம் டிரைவ் 8.வன் தகடு 9. விசைப்பலகை 10. மௌஸ்
## இவற்றையும் பார்க்க

* கணினி கட்டுமானம்

## மேற்கோள்கள்

## வெளி இணைப்புகள்

* பொதுவகத்தில் கணினி வன்பொருள் தொடர்பாக ஊடகக் கோப்புகள் உள்ளன.
# அரித்மோமீட்டர்

1887 இல் லூயி பேயன் வடிவமைத்த *அரித்மோமீட்டர்*
**அரித்மோமீட்டர்** (*Arithmometer* அல்லது *Arithmomètre*) என்பது அலுவலக சூழலில் நாள்தோறும் பயன்படுத்தக்கூடிய அளவுக்கு வலிமையானதும் நம்பகமானதுமான முதலாவது எண்ணிம இயந்திரக் கணிப்பான் ஆகும். இந்தக் கணிப்பானால் இரண்டு எண்களை நேரடியாகக் கூட்டி கழிக்கவும், நீண்ட பெருக்கல், வகுத்தல்களையும் திறம்பட செய்ய முடியும்.

1820-இல் பிரான்சைச் சேர்ந்த தாமசு டி கோல்மர் அரித்மோமீட்டர் எனும் இந்தக் கணக்கிடும் விசைமுறைக் கருவியை வடிவமைத்துக் காப்புரிமை பெற்றார். இது 1851 இல் முதன் முதலாக உருவாக்கப்பட்டு 1915 வரை தொடர்ந்தது. வணிகரீதியாக வெற்றிபெற்ற முதல் பொறிமுறைக் கணிப்பான் ஆகும். அதன் உறுதியான வடிவமைப்பு, நம்பகத்தன்மை, துல்லியம் ஆகிய பண்புகள் ஒரு வலுவான நற்பெயரை அதற்குக் கொடுத்தது. அத்துடன் 19 ஆம் நூற்றாண்டின் இரண்டாம் பாதியில் நடந்த மனிதக் கணினிகளில் இருந்து கணக்கிடும் இயந்திரங்களுக்கு நகர்வதில் இது முக்கிய பங்காற்றியது.

1857 ஆம் ஆண்டில், அமெரிக்க ஒன்றியத்தைச் சேர்ந்த தாமசு இல் என்பவர் எண்-விசைப்பலகையை, பயனர்-இடைமுகமாகக் கொண்ட, இம்ப்ரூவ்ட் அரித்மோமீட்டர் எனும் கணிப்பான் கருவியை வடிவமைத்தார். இதன் தொடர்சியாக லியனார்ட் நூட்சு(1858), சோசப் அலெக்சான்டர்(1864), பெர்டிரிக் அர்சுபெர்கர்(1866), கில்பெர்ட் சாப்லின்(1870), டேவிட் கரோல்(1876) ஆகியோரும் அமெரிக்க ஒன்றியத்தில் அரித்மோமீட்டரை ஒத்த கணக்கிடும் கருவிகளை வடிவமைக்கலாயினர்.

## இவற்றையும் படிக்க

* வித்தியாசப் பொறி
* பாசுகலைன்
* நழுவு சட்டம்
* சியூசு1 (கணினி)

## மேற்கோள்கள்

## வெளி இணைப்புகள்

* பொதுவகத்தில் அரித்மோமீட்டர் தொடர்பாக ஊடகக் கோப்புகள் உள்ளன.
* Arithmometre.org – Main page – Complete history and model information
* Arithmometre.org – Clones – List of arithmometer clone manufacturers
* ami19.org – A great site for patents and articles on 19th century mechanical calculators
* Making the Arithmometer count – An in-depth study of the machine
* Rechenmaschinen-Illustrated – A large display of mechanical calculators
* How the Arithmometer Works A detailed animation describing the design and workings of the arithmometer calculator.
# வில்லியம் ஷாக்லி

| William Shockley |
| --- |
|  |
| பிறப்பு | William Bradford Shockley Jr. (1910-02-13)பெப்ரவரி 13, 1910 இலண்டன் பெருநகர்ப் பகுதி, இங்கிலாந்து, United Kingdom |
| இறப்பு | ஆகத்து 12, 1989(1989-08-12) (அகவை 79) Stanford, California, United States |
| தேசியம் | American |
| பணியிடங்கள் | * Bell Labs
* Shockley Semiconductor இசுட்டான்போர்டு பல்கலைக்கழகம்
 |
| கல்வி கற்ற இடங்கள் | * மாசாச்சூசெட்சு தொழில்நுட்பக் கழகம்
* கலிபோர்னியா தொழில்நுட்பக் கழகம்
 |
| ஆய்வு நெறியாளர் | John C. Slater |
| அறியப்படுவது | * Point-contact transistor and BJT
* Shockley diode equation
* Read-Shockley equation
* Shockley diode
* Shockley-Ramo theorem
* Haynes-Shockley experiment
* Shockley-Queisser limit
 |
| விருதுகள் | * இயற்பியலுக்கான நோபல் பரிசு (1956)
* Comstock Prize in Physics (1953)
* Oliver E. Buckley Condensed Matter Prize (1953)
* Wilheln Exner Medal (1963)
* IEEE Medal of Honor (1980)
 |

**வில்லியம் சொக்லி** (*William Bradford Shockley*, பெப்ரவரி 13, 1910 – ஆகஸ்ட் 12, 1989) டிரான்சிஸ்டரைக் கண்டுபிடித்த மூவருள் ஒருவர். பிரித்தானியாவில் பிறந்த அமெரிக்க இயற்பியலாளர். இவருக்கும் இவருடன் சேர்ந்து டிரான்சிஸ்டரைக் கண்டுபிடித்த ஜோன் பார்டீன், வால்டர் பிராட்டன் ஆகியோருக்கு 1956 ஆம் ஆண்டு நோபல் பரிசு வழங்கப்பட்டது.

தான் வடிவமைத்த ஒரு வித டிரான்சிஸ்டரை வணிகமயமாக்க முற்பட்ட போது, அதன் விளைவாக உண்டானதே இன்றைய "சிலிகான் பள்ளத் தாக்கு". இதுவே இன்று மின்னணுத் தொழில்நுட்ப நூதனத்தில் மேலோங்கி நிற்கிறது. பிற்காலத்தில் இவர் ஸ்டான்போர்ட் பல்கலைக் கழகத்தின் பேராசிரியராகப் பணியாற்றினார். மேலும், செயற்கைத் தேர்வின் மூலம், மனித இனத்தை மேம்படுத்தும் (அப்படி நினைத்தார்) முயற்சிக்கும், ஆதரவாகச் செயல்பட்டார்.

## இளமைக் காலமும் கல்வியும்

ஷாக்லி இங்கிலாந்தில் உள்ள லண்டன் நகரில், அமெரிக்கப் பெற்றோருக்குப் பிறந்தார். அகவை மூன்றினினிருந்து, அவரது சொந்த ஊரான கலிபோர்னியாவில் உள்ள பாலோ ஆல்டோவில் வளர்ந்தார். அவரின் தந்தை வில்லியம் ஹில்மன் ஷாக்லி, சுரங்கங்களைக் கணிக்கும் சுரங்கப் பொறியாளராகப் பணி புரிந்து வந்தார்.

## இவற்றையும் பார்க்க

* இயற்பியலுக்கான நோபல் பரிசு பெற்றவர்கள்

## சிறப்புகள்

எண்ணற்ற தவறுகள் செய்தாலும் பரவாயில்லை அதிலிருந்து பாடங்கள் கற்க வேண்டும் நாம் என்று தன் குழுவை ஊக்குவித்து அதிலிருந்து சரியான முடிவுகளை கண்டறிய செய்தார் . கச்சிதமான ட்ரான்ஸ்சிஸ்டர் பெல் ஆய்வகத்தில் உருவானது. உலகின் போக்கையே மாற்றிப்போடுகிற சாதனையை இக்கண்டுபிடிப்பு செய்தது என்றால் அது மிகையில்லை .

மிகப்பெரிய அளவில் இருந்த பல்வேறு கருவிகள் அளவில் குட்டியானது;துல்லியம் மற்றும் செயல்பாட்டு திறன் அதிகரித்தது .குறைக்கடத்திகள் எனப்படும் ஜெர்மானியம் சிலிகான் முதலியவற்றை கொண்டு உருவாக்கப்பட்ட ட்ரான்சிஸ்டர்கள் டிவி ரேடியோ கால்குலேட்டர் ஆகியவற்றின் அளவை மிகப்பெரிய அளவில் குறைத்தது ; மின்சார
செலவும் குறைந்து அவற்றின் பயன்பாடு அதிகரித்தது ட்ரான்ஸ்பர் ரெசிஸ்டர் என்பதே ட்ரான்சிஸ்டர் என ஆனது .

## வெளி இணைப்புகள்

* National Academy of Sciences biography
* Nobel biography பரணிடப்பட்டது 2004-08-03 at the வந்தவழி இயந்திரம்
* PBS biography
* Time Magazine 100 Biography of William Shockley பரணிடப்பட்டது 2007-06-11 at the வந்தவழி இயந்திரம்
* Interview with Shockley biographer Joel Shurkin
* Nobel Lecture
* History of the transistor
* Shockley and Bardeen-Brattain patent disputes
# பதுக்கு நினைவகம்

கணினியின் மைய முறைவழி அலகிற்குத் தேவையான தரவுகள் தற்போக்குப் பெறுவழி நினைவகத்தினூடாக செல்கின்றன. ஆனால், தற்போக்குப் பெறுவழி நினைவகம் மைய முறைவழி அலகிற்குத் தேவையான அளவு கதியில் தரவுகளை வழங்கும் ஆற்றலைக் கொண்டிருப்பதில்லை. இதற்குக் காரணம் தற்போக்கு பெறுவழி நினைவகத்தின் கதி மைய முறைவழி அலகின் கதியிலும் குறைவாக இருப்பதே ஆகும். இக்குறைபாட்டை தவிர்க்க **பதுக்கு நினைவகம்** (cache memory) பயன்படுத்தப்படுகிறது.

பதுக்கு நினைவகம் பிரதானமாக மூன்று வகைப்படும்.

* முதல் பதுக்கு நினைவகம்
* துணைப் பதுக்கு நினைவகம்
* மூன்றாம் பதுக்கு நினைவகம்

## முதல் பதுக்கு நினைவகம்

உரிய மைய முறைவழி அலகினினுள்ளே முதல் பதுக்கு நினைவகம் அமைந்திருக்கும். அதன் கொள்ளளவு மிகச் சிறிய பெறுமானத்தைக் கொண்டிருக்கும். மைய முறைவழி அலகிற்குத் தரவுகளும் அறிவுறுத்தல்களும் தேவையான போது அவை இருக்கின்றனவா என்பது இம்முதல் பதுக்கு நினைவகத்தில் முதலில் தேடப்படும்.

## துணைப் பதுக்கு நினைவகம்

மைய முறைவழி அலகிற்கு மிக அண்மையில் தாய்ப்பலகை மீது பொருத்தப்பட்டுள்ள துணைப் பதுக்கு நினைவகம் முதல் பதுக்கு நினைவகத்திலும் கூடுதலான கொள்ளளவுடையது. அதேவேளை துணைப் பதுக்கு நினைவகம் செயற்படும் கதி முதல் பதுக்கு நினைவகத்தின் கதியிலும் குறைவானது.

## மூன்றாம் பதுக்கு நினைவகம்

நவீன கணினிகளில் மட்டுமே மூன்றாம் பதுக்கு நினைவகம் காணப்படும். இது தாய்ப்பலகையில் பொருத்தப்பட்டிருக்கும்.

## மேற்கோள்களும் குறிப்புகளும்

www.nie.lk/ebook/e10tim33.pdf பரணிடப்பட்டது 2012-01-31 at the வந்தவழி இயந்திரம்
# செயல்கூறு (நிரலாக்கம்)

**செயல்கூறுகள்** என்பது ஒரு நிரல் செய்ய வேண்டிய வெவ்வேறு பணிகளைக் குறிக்கிறது. மென்பொருள் வடிவமைப்பில் தேவை அறிதல் கட்டத்தில் அந்த மென்பொருளின் செயல்கூறுகள் எல்லாவற்றையும் வரையறை செய்து கொள்வது முறை. ஒரு மென்பொருளுக்கு செயல்கூறுகள் தவிர்த்து வேறு நிர்பத்தங்களுக்கும் இருக்கலாம். எ.கா எந்த இயங்குதளத்தில் மென்பொருள் இயங்க வேண்டும் என்பது.

## இவற்றையும் பாக்க

* செயற்குறி (கணினியியல்)
* சார்பு
* பணிமுறை நிரல் மொழி
* செயற்குறி (கணினியியல்)

## மேற்கோள்கள்
# இயந்திர கற்றல்

**இயந்திரக் கற்றல்** (*Machine learning (ML)*) என்பது கணினி அறிவியலின் ஒரு பிரிவாகும், இது கணினி அமைப்புகளுக்கு கற்கும் திறனை அளிக்கிறது, இதனால் அவை தரவுகளிலிருந்து கற்றுக் கொள்ளலாம். மேலும், ஒரு குறிப்பிட்ட வழியில் முன்கூட்டியே தீர்மானிக்கப்பட்ட பணிகளைச் செய்ய திட்டமிடப்பட வேண்டிய அவசியமின்றி முடிவுகளை எடுக்க முடியும். இயந்திரக் கற்றலின் முக்கிய நோக்கம், இயந்திரங்கள் தரவுகளிலிருந்து வடிவங்கள் மற்றும் விதிகளைக் கற்றுக்கொள்வது. இதனால் அவை முடிவுகளை எடுக்கவும் புதிய தரவுகளில் செயல்படவும் முடியும். அதாவது அவை முடிவுகளை எடுப்பது, தரவை பகுப்பாய்வு செய்தல் மற்றும் சிக்கல்களுக்குத் தீர்வு காண்பதாகும்.

இயந்திர கற்றலில் இரண்டு முக்கிய வகைகள் உள்ளன:

* மேற்பார்வையிடப்பட்ட கற்றல்:

இதில், மாதிரியானது தரவுகளுடன் கற்பிக்கப்படுகிறது, இதில் உள்ளீடு மற்றும் வெளியீடு ஆகியவற்றுக்கு இடையேயான தொடர்பு பயிற்சியளிக்கப்பட்ட தரவுகளில் கற்பிக்கப்படுகிறது. அதன் பிறகு, கற்றுக்கொண்ட அறிவைப் பயன்படுத்தி, மாதிரியானது புதிய தரவுகளுக்கு அதைப் பயன்படுத்துகிறது.

* மேற்பார்வை செய்யப்படாதக் கற்றல்:

எந்தவொரு குறிப்பிட்ட வெளியீட்டின் உதவியும் இல்லாமல், தரவில் உள்ள வடிவங்கள் அல்லது கட்டமைப்புகளை சுயாதீனமாக கண்டறிய இது மாதிரியை அனுமதிக்கிறது.

தரவு பகுப்பாய்வு, முடிவு ஆதரவு, ரோபாட்டிக்ஸ், நிபுணர் அமைப்புகள் மற்றும் நிதி மாதிரியாக்கம் போன்ற பல பயன்பாடுகளுக்கு இயந்திர கற்றல் பயனுள்ளதாக இருக்கும். தனிப்பட்ட நிரல்களை உருவாக்காமல் சுயாதீனமாக கற்று மேம்படுத்தும் திறனை இது கணினி அமைப்புகளுக்கு வழங்குகிறது. பெரு மொழி மாதிரி, பொறி நோக்கு, பேச்சுணரி, மின்னஞ்சல் வடித்தல், வேளாண்மை மருத்துவம் போன்ற படிமுறைத் தீர்வுகளை உருவாக்க அதிகச் செலவாகும் இடங்களில் இயந்திரக் கற்றல் பயன்படுகிறது.

## மேற்கோள்கள்

## வெளியிணைப்புகள்

விக்கிமீடியா பொதுவகத்தில்,
 இயந்திர கற்றல்
என்பதில் ஊடகங்கள் உள்ளன.

* International Machine Learning Society
* mloss is an academic database of open-source machine learning software.
# குறுந்தகடு

குறுந்தகுடில் படிக்கக்கூடிய பகுதி, ஒளிக்கதிர்ச் சிதைவு உண்டுபண்ணும் அளவிற்கு அழுந்தி சுருண்டுள்ள பாதை கொண்டுள்ளது
குறுந்தகடு *(காம்பெக்ட் டிஸ்க்* CD**)* என்பது ஒரு ஒளி வட்டு வடிவமுள்ள தரவுத் தேக்க ஊடகமாகும், இது பிலிப்ஸ் மற்றும் சோனி ஆகியோர் இணைந்து உருவாக்கப்பட்டு, 1982 ஆம் ஆண்டு வெளியிடப்பட்டது. இந்த வடிவமானது முதலில் ஒலிப்பதிவுகளை சேமிக்கவும், கேட்கவும் மட்டுமே பயன்படுத்தப்பட்டது ஆனால் பின்னர் தரவுத் தேக்ககத்திற்காக அமைத்துக்கொள்ளப்பட்டது (**சிடி-ரோம்**). ஒருமுறை மட்டுமே எழுதக்கூடிய ஒலி மற்றும் தரவுத் தேக்கத் தட்டு (CD-R ), மீண்டும் எழுதக்கூடிய ஊடகம் (CD-RW), காணொலிக் குறுந்தகடு (VCD), மேன்மையான காணொலிக் குறுந்தகடு (SVCD), புகைப்பட குறுந்தகடு,  பட குறுந்தகடு, CD-i, மேம்பட்ட ஒளிப்பதிவு குறுந்தகடு, போன்ற மற்ற பல வடிவங்கள் இவற்றில் இருந்து பின்னர் தழுவப்பட்டன. முதல் ஒலி குறுந்தகடு இயக்கியான சோனி CDP-101, அக்டொபேர் 1982 ஆம் ஆண்டு ஜப்பான் நாட்டில் விற்பனைக்காக வெளியிடப்பட்டது.

வழக்கமான குறுந்தகடுகள், 120 மில்லிமீட்டர் (4.7 அங்குலம்) குறுக்களவு கொண்டு, 80 நிமிட சுறுக்கப்படாத ஒளிப்பதிவு அல்ல 700MiB உடைய தரவுகளை பிடித்துக்குக்கொள்ளும் கொள்ளளவைக்கொண்டது. சிறிய குறுந்தகடுகள் பல்வேறு குறுக்களவுகளில் உள்ளன, அவை 60 இருந்து 80 மில்லிமீட்டர் வரை (2.4 இருந்து 3.1 அங்கலம் வரை) இருக்கும்; சில நேரங்களில் அவை 24 நிமிட ஒளிப்பதிவுகளை சேமிக்ககூடிய ஒற்றை குறுந்தகடுகளாக அல்லது சாதன இயக்கிகளை வழங்குவதற்காக பயன்படுத்தப்படுகின்றன.

1982 ஆம் ஆண்டு, இந்த தொழில் நுட்பம் அறிமுகம் ஆகும் பொழுது, 10 MB கொள்ளளவைக் கொண்ட ஒரு கணினியின் வன்வட்டோடியை விட ஒரு குறுந்தகடானது, பல மடங்கு தரவுகளை சேமிக்கும் கொள்ளளவைக் கொண்டிருந்தது. 2010 யிற்குள், வன்வட்டோடிகளின் விலை கடும் வீழ்ச்சியடைந்து எளிய விலையை எட்டின. மேலும் பொதுவாக, ஓராயிர குறுந்தகதுகளின் கொள்ளளவை,  வன்வட்டோடிகள் தந்து கொண்டிருந்தன. 2004 ஆம் ஆண்டில், ஒலி தேக்க குறுந்தகடுகள், CD-ROMகள்  மற்றும் CD-Rகளின் உலகளாவிய விற்பனை, 3000 கோடி தட்டுகளை அடைந்தது. 2007 யிற்குள், 20,000 கோடி குறுந்தகடுகள் உலகம் முழுவதுமாக விற்கப்பட்டிருந்தது.

2000 ஆம் ஆண்டின் ஆரம்பநிலையிலிருந்து, குறுந்தகடுகள் மற்ற இலக்கமுறைத் தரவுச் சேமிப்பு மற்றும் பரவல் முறைகளினால் மாற்றப்பட்டன. இதன் விளைவினால் 2010 இற்குள், அமெரிக்காவில் ஒலி தேக்க குறுந்தகடுகளின் விற்பனையின் எண்ணிக்கை 50% வீழ்ச்சியடைந்தது. இருப்பினும், அவை இசை துறையின் பிரதான விநியோக முறையாக நீடித்த்திருந்தது. 2014 ஆம் ஆண்டில், டிஜிட்டல் இசையின் வருமானமானது, பொருள் வடிவம் கொண்டவற்றின் விற்பனைக்கு ஈடாக அமைந்தது.

## வரலாறு

முதலாக, எண்ணியல் தகவல்களை, ஹாலோஜென் விளக்கினால் பின்புறம் ஒளிவேற்றப்பட்ட, ஒரு ஒளிபுகு இதழில் பதிவுசெய்யும் கருவியை கண்டுபிடித்தற்கான பெயர், அமெரிக்க கண்டுபிடிப்பாளரான ஜேம்ஸ் டி . ரஸ்ஸெல் என்பவருக்கு உரியதாகும். 1966 ஆம் ஆண்டு, ரஸ்ஸெலின் உரிமைக் காப்பீட்டு விண்ணப்பம் முதன்முறையாக தாக்கல் செய்யப்பட்டது பிறகு 1970 ஆம் ஆண்டு அவருக்கு உரிமைக் காப்பீடு வழங்கப்பட்டது. வழக்கினை தொடர்ந்து சோனி மற்றும் பிலிப்ஸ், 1980களில் ரஸ்ஸெலின் உரிமைக் காப்பீடுகளுக்கு உரிமம் பெற்றனர் (அச்சமயத்தில் உரிமம் கொண்டிருந்த  ஒரு கனடாவை சேர்ந்த நிறுவனமான, ஆப்டிகல் ரெகார்டிங் கார்ப்.).

## உசாத்துணை
# பார்வை இடவழு

பொருள் ஒன்றின் இடமாறு தோற்றவழுவைக் காட்டும் ஒரு வரைபடம். "பார்வைப்புள்ளி A" இலிருந்து பார்க்கும் போது, பொருள் நீலச் சதுரத்தின் முன்னால் உள்ளது போல் தோன்றும், "பார்வைப்புள்ளி B" இலிருந்து பார்க்கும் போது, பொருள் சிவப்புச் சதுரத்தின் முன்னால் நகர்ந்திருப்பதாகத் *தோன்றும்*.
**பார்வை இடவழு** அல்லது **இடமாறு தோற்றவழு** (*parallax error*) என்பது கண் பார்வைச் சரிவினால் அளவில் ஏற்படும் வழு ஆகும். இதன் காரணமாக எடுக்கப்படும் அளவுகள் கூடுதலாகவோ அல்லது குறைவாகவோ தோன்றும்.

## மேற்கோள்கள்
# மூங்கில்

| மூங்கில் |
| --- |
|  |
| மூங்கில், மஞ்சள் மலைகள் |
| உயிரியல் வகைப்பாடு  |
| திணை: | தாவரம் |
| *உயிரிக்கிளை*: | பூக்கும் தாவரம் |
| *உயிரிக்கிளை*: | ஒருவித்திலை |
| *உயிரிக்கிளை*: | கமெலினிட்சு |
| வரிசை: | Poales |
| குடும்பம்: | Poaceae |
| *உயிரிக்கிளை*: | BOP clade |
| துணைக்குடும்பம்: | **Bambusoideae**
 |
| Tribes |
| * Arundinarieae
* Bambuseae
* Olyreae
 |
| உயிரியற் பல்வகைமை |
| >1,400 species in 115 genera |
| வேறு பெயர்கள்  |
| * Olyroideae Pilg. (1956)
* Parianoideae Butzin (1965)
 |

**மூங்கில்** (*Bamboo*) புல் வகையைச் சேர்ந்த ஒரு தாவரமாகும். புல் வகையிலேயே மிகவும் பெரிதாக வளரக்கூடியது மூங்கிலேயாகும். சில மரங்கள் ஒரு நாளில் ஒரு மீட்டர் உயரம் வரை வளர்கின்றன. இவற்றில் ஏறத்தாழ 1000 சிற்றினங்கள் உள்ளன. உலகம் முழுவதும் 1500க்கும் மேற்பட்ட இனவகை மூங்கில்கள் வளர்க்கப்படுகின்றன. மூங்கில் புல் வகையைச் சேர்ந்த ஒரு மரம் ஆகும். மூங்கில் மரம் 40 மீட்டர் உயரம் வரை வளரக்கூடியது. இதன் அதிக அளவு பருமன் 1 சென்ட்டிமீட்டரிலிருந்து 30 சென்ட்டிமீட்டர் வரை இருக்கும். மூங்கில் மிகவும் வேகமாக வளரக்கூடிய ஒரு மரம். ஒரே நாளில் 250 cm (98 அங்) கூட தக்க சூழ்நிலையில் வளருவதாகத் தாவரவியலாளர் கண்டறிந்துள்ளனர். ஒரு மூங்கில் மரத்தின் வயது 60 ஆண்டுகள். ஆனால், அது 60 அடி உயரம் வரை வளரும் காலமே 59 நாட்கள்தான். கடல் மட்டத்திற்கு மேல் 4000 மீட்டர் உயரம் உள்ள பிரதேசங்களில்தான் மூங்கில் நன்றாக வளரும். எனவே மலைச்சரிவுகளும், மிக வறண்ட பகுதிகளும் மூங்கில் வளர்வதற்கு ஏற்ற இடங்கள். சீனா, இந்தியா, தாய்லாந்து, பிலிப்பைன்ஸ், இந்தோனேசியா, நேபாளம்,பங்களாதேசு, கோஸ்டிரிக்கா, கென்யா ஆகிய நாடுகள் மூங்கில் உற்பத்தியில் முன்னணி நாடுகளாக இருக்கின்றன.

இந்தியாவில் 156 வகை மூங்கில் இனங்கள் பயிரிடப்படுகின்றன. இந்தியாவின் வடகிழக்கு மாநிலங்கள், மேற்கு வங்காளம், ஒரிசா, ஆந்திரப்பிரதேசம், மகாராஷ்டிரா மாநிலங்கள் முதலிடம் பெற்று நிற்பவை. மூங்கிலின் வேர் நிலத்தை ஓர் அடிக்கு மேல் பற்றிக் கொண்டிருக்கும். மூங்கில் ஒன்றோடொன்று இணைந்து வளரும் தொகுப்பு 6 கியூபிக் மீட்டர் வரை இருக்கும்.

## பயன்கள்

ஹொங்கொங் கட்டடக் கலையில் மூங்கில் இன்றும் ஒரு பிரதான அங்கமாக பயன்படுகின்றது.
மூங்கில் குடிசை வீடுகள் கட்டுவதில் மரமாகவும், கட்டிடம் கட்டும் தொழிலிலும் (சாரம் கட்ட), கைவினைப் பொருட்கள் செய்யவும், சிறு தொழில் மற்றும் குடிசைத் தொழில்கள் உள்ளிட்ட ஏராளமான தொழில்களிலும் மிக முக்கிய பொருளாகவும் பயன்படுத்தப்படுகிறது. கிட்டத்தட்ட 1500 பயன்களுக்கு மேல் தரக்கூடிய மூங்கில் மரத்திலிருந்து இன்றும் கூட பலப் பயன்களைப் பெற முடியும் என்று வேளாண் ஆய்வுகள் கூறுகின்றன. இந்தியாவில் வளர்க்கப்படும் மூங்கிலில் 40 சதவீதம் மரக்கூழ் செய்யவும், காகிதத் தொழிற்சாலைகளிலும் பயன்படுத்தப்படுகிறது. மற்றவை ஒன்று சேர்க்கப்படாத பகுதிகளில் பயன்படுத்தப்படுகின்றன.

### விலங்குகளின் உணவு

இளம் மூங்கில் குருத்துகள், இலைகள் ஆகியன பாண்டா, சிவப்பு பாண்டா, மூங்கில் லெமூர் விலங்குகளின் முதன்மையான உணவாகும். எலிகளும் இவற்றின் பழங்களை உண்பதாகக் கண்டறியப்பட்டுள்ளது.

## இவற்றையும் பார்க்கவும்

* மௌ டம்
* மூங்கிலரிசி
* மூங்கிலிரிசி

## மேற்கோள்கள்

## வெளி இணைப்புகள்

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
Bambusoideae பொதுவகத்தில் Bambusoideae தொடர்பாக ஊடகக் கோப்புகள் உள்ளன.
* Bamboo Plants and Anatomy
* "Bamboo". *பிரித்தானிக்கா கலைக்களஞ்சியம்* (11th). (1911). Cambridge University Press.
* Bamboo Structural Design ISO Standards
# கணித மாதிரி

**கணித மாதிரி** என்பது ஒரு முறைமையை விளக்குவதற்காகக் கணித மொழியைப் பயன்படுத்தும் ஒரு பண்பியல் மாதிரி (abstract model) ஆகும். கணித மாதிரிகள் சிறப்பாக, இயற்பியல், உயிரியல், மின்பொறியியல் போன்ற இயற்கை அறிவியல் மற்றும் பொறியியல் துறைகளில் பயன்படுத்தப் படுவதுடன், சமூக அறிவியல் துறைகளான, பொருளியல், சமூகவியல், அரசறிவியல் போன்ற துறைகளிலும் பயன்படுத்தப்படுகின்றது.

1974 இல் எய்க்கோஃப் (Eykhoff) என்பார் கணித மாதிரி என்பது, இருக்கின்ற ஒரு முறைமையின் இன்றியமையாத அம்சங்களைக் குறிப்பதுடன், அம் முறைமை பற்றிய அறிவைப் பயன்படுத்தக்கூடிய வடிவில் தருகின்றதுமான ஒரு வடிவமாகும் என்று வரையறுத்தார்.

கணித மாதிரிகள், பல வடிவங்களில் அமையக் கூடும். இவ் வடிவங்கள், இயக்க முறைமைகள், புள்ளியியல் மாதிரிகள், வகையீட்டுச் சமன்பாடுகள் போன்ற வகையில் அமையக்கூடும். பல்வேறு பண்பியல் மாதிரிகளில், மேற்சொன்ன மாதிரிகளும், பிற மாதிரிகளும், கலந்து இருப்பதும் சாத்தியமே.

## மேற்கோள்கள்
# உருசிய அதிபரின் புத்தாண்டு உரை

**உருசிய அதிபரின் புத்தாண்டு உரை** (*New Year Address by the President of Russia*) என்பது உருசிய குடிமக்களுக்குக் குடியரசுத் தலைவரால் வழங்கப்படும் ஒரு பாரம்பரிய உரையாகும். மேலும் பொதுவாக இந்த உரையானது உருசியத் தொலைக்காட்சியில் ஒளிபரப்பப்படுகிறது.

## வரலாறு

Duration: 10 minutes and 56 seconds.10:56Subtitles available.CC போரிஸ் யெல்ட்சினின் 1999 புத்தாண்டு உரையில் தான் பதவி விலகுவதாக அறிவித்தார்
 திமீத்ரி மெத்வேதெவ் 2008 புத்தாண்டு உரை
 விளாதிமிர் பூட்டினின் 2017 புத்தாண்டு உரை
உருசியாவில், ஜனாதிபதியின் உரையைக் காண நள்ளிரவுக்கு முன் தயாராக இருப்பது பாரம்பரியமாகிவிட்டது.அதிபர் கிரெம்லினிலிருந்து புத்தாண்டு உரையை நிகழ்த்துவார். நள்ளிரவில் கிரெம்லின் கடிகாரம் ஒலிப்பதற்கு சில நிமிடங்களுக்கு முன்பு உருசிய நாட்டுப்பண் இசைக்கப்படுகிறது. இந்த உரை ஆண்டின் முக்கிய நிகழ்வுகளைத் தொகுத்து, வரவிருக்கும் நிகழ்வுக்கான வாய்ப்புகளைப் பற்றி விவாதிக்கிறது. அரசியல் பார்வைகளைப் பொருட்படுத்தாமல், பெரும்பாலான உருசியர்களால் பாரம்பரியமாக இந்நிகழ்வு கடைப்பிடிக்கப்படுகிறது.

நாட்டில் உள்ள 11 நேர மண்டலங்களில் ஒவ்வொன்றிலும் இந்த உரை ஒலிபரப்பப்படுகிறது. இதன் காரணமாக, திசம்பர் 31 பிற்பகலில் மேற்கு உருசியாவில் உரையின் காணொலி இணையத்தில் கிடைக்கிறது.

இரண்டாம் உலகப் போரின் போது சோவியத் அரசாங்கம் நாட்டின் நிலையைப் பற்றிய உரையை ஒளிபரப்பியதிலிருந்து இந்நிகழ்வு 1941க்கு முந்தியதாக உள்ளது. கொர்பச்சேவ் 1990-ல் ஒரு உரையை நிகழ்த்தினார். 1990கள் "அமெரிக்காவும் சோவியத் ஒன்றியமும் நெருக்கமாக இருக்கும் ஒரு தசாப்தமாக இருக்கும்" என்று கூறினார்.

போரிஸ் யெல்ட்சின் தனது புத்தாண்டு உரைகளின் போது அரசியல் பேசுவதைத் தவிர்த்து, குடும்ப விழுமியங்கள் மற்றும் விடுமுறை உணர்வுகளைப் பற்றிப் பேசுவதை விரும்பினார். தனது 1996 உரையைப் பொருளாதார சீர்திருத்தங்களை ஊக்குவிக்க யெல்ட்சின் பயன்படுத்தினார். யெல்ட்சின் தனது புத்தாண்டு உரையின் போது 31 திசம்பர் 1999 அன்று செய்தார். 2013-ல் இரண்டு வெவ்வேறு உரைகள் ஒளிபரப்பப்பட்டன: முதலாவது தூரக் கிழக்கில் மட்டுமே ஒலிபரப்பப்பட்டது. அதே சமயம் நாட்டின் மற்ற பகுதிகளுக்கான புதிய ஒளிபரப்பில் திசம்பர் 2013 வோல்கோகிராட் குண்டுவெடிப்புகள் குறித்த செய்திகள் குறிப்பிடப்பட்டுள்ளன.

திசம்பர் 31, 2020 அன்று விளாடிமிர் புடினின் உரை இந்த வரிசையில் மிக நீண்ட உரையாக இருந்துள்ளது. இந்த உரை 6 நிமிடங்கள் நீடித்தது (ஒலியும் கீதமும் சேர்க்கப்படவில்லை). திசம்பர் 31, 2021 அன்று, இந்த சாதனை மீண்டும் முறியடிக்கப்பட்டது. இந்த முறை 6 நிமிடங்கள் 22 வினாடிகள் நீடித்தது. திசம்பர் 31, 2022 அன்று, புடின் தனது புத்தாண்டு உரையை உருசியக் கூட்டரசின் ஆயுதப் படைகளின் பின்னணியில் வழங்கினார். இவர் "உருசிய கூட்டமைப்பின் புதிய பிராந்தியங்களில் எங்கள் மக்களின் பாதுகாப்பு" என்று குறிப்பிட்டார் மற்றும் இந்த உரை 9 நிமிடங்கள் நீடித்தது. 2023ஆம் ஆண்டு பிப்ரவரி மாதம் உக்ரைனில் நடந்த சண்டையின் போது புடினுக்குப் பின்னால் நின்று கொண்டிருந்த படைவீரர்களில் ஒருவர் பின்னர் கொல்லப்பட்டார்.

## மேற்கோள்கள்

## வெளி இணைப்புகள்

* பொதுவகத்தில் உருசிய அதிபரின் புத்தாண்டு உரை தொடர்பாக ஊடகக் கோப்புகள் உள்ளன.